# WELKOM BY ONS

## Christensentrum AGS Elspark

1. Johannes 3:16 2
2. Die Sakramente 7
	1. *Doop*
	2. *Nagmaal*
3. Die Doping in die Heilige Gees 10
4. Rentmeesterskap 11
5. Geloofsbelydenis 12
6. Bybelstudie en Gebed 14
7. Die Gemeente 15
	1. *Gemeentebeleid* 15
	2. *Pastorale Versorging* 22
	3. *Troues, Begrafnisse en Kindertoewyding* 23
	4. *Berading* 24
	5. *Bestuursraad* 26
	6. *Bedieninge* 27
	7. *Aktiwiteite* 29
	8. *Griewe* 30
8. Popi Act Vorm 31

# HOOFSTUK 1

## Johannes 3:16

**GOD**

*1. “Alles begin by God. God is die Skepper. Hy is nie net almagtig nie, maar ook persoonlik. Hy is ‘n God van liefde.”*



**GOD / MENS**

*2. “God het die* ***mens*** *(ek en jy) geskep om vir ewig by Hom te wees.”*



**GOD / MENS LEWE**

*3. “God se doel was dat ons in ‘n ewige verhouding met Hom sou leef. Ons noem dit ewige lewe.”*



**GOD / MENS LEWE**

**MENS**

*4. “Toe God ons geskep het, het ons ons met ‘n vrye wil geskape. Ons kon vir of teen Hom kies. Ons het gekies om ongehoorsaam aan Hom te wees. So het ons gekies om weg van God af te leef. ”*



**GOD / MENS LEWE**

 **SONDE**

**MENS**

*5. “Die resultaat is* ***sonde****. Sonde beteken om ons eie pad te kies in plaas van God se pad. Sonde is nie net om verkeerde goed te doen soos moord pleeg, leuens vertel en steel nie. Sonde is die geneigdheid in ons (ons natuur) om ons eie ding te wil doen – om nie volgens God se wil te leef nie. Om ons lewens as’t ware teenoor God op te stel.*



**GOD / MENS LEWE**

 **SONDE**

**MENS DOOD**

*6. Die teenoorgestelde van lewe is dood. Dood is eintlik om fisies en geestelik van God geskei te wees. Tog bly daar ‘n verlange in ons om terug te keer na God toe.*



**GOD / MENS LEWE**

 **SONDE**

Godsdiens

Werke

Kerk

**MENS DOOD**

*7. “Daarom probeer ons om op verskillende maniere terug te keer na God toe. Ons probeer deur reg te leef, want ons dink God is volmaak en as ons reg kan leef en goeie werke doen, kan ons weer ons plek by God inneem. Ons gaan kerk toe, want ons reken God behoort darem iets met die kerk te doen te hê en as ons kerk toe gaan, herstel ons ons verhouding met God. Ons probeer verskillende godsdienste. Godsdiens is eintlik maar net die mens se soeke na God. Die mens se poging om sy eie pad terug te vind na God toe. Maar ons kan God nie bereik deur ons eie pogings nie.*



**GOD / MENS LEWE**

 **SONDE**

Godsdiens

Werke

Kerk

**MENS DOOD**

*8. “Ons kan God nooit op ons eie bereik nie omdat ons sonde ons van Hom skei. Maar omdat God ons liefhet en ons nie op na Hom toe kon kom nie, het Hy in Sy Seun Jesus Christus afgekom na ons toe.”*

**

**GOD / MENS LEWE**

 **SONDE**

Werke

Godsdiens

Kerk

**MENS DOOD**

*9. “Jesus het op die kruis vir jou en my sonde gesterf. Hy het die straf, naamlik die dood, wat ons toekom op Hom geneem en in ons plek gesterf en sodoende dit wat ons van God skei verwyder. Hy het nie net gesterf nie. Hy het ook uit die dood opgestaan en so bewys dat sonde uit die weg geruim is die dood oorwin is. Nadat Hy vir ongeveer 40 dae na Sy opstanding tyd met Sy dissipels en andere deurgebring het, het Hy opgevaar na die hemel.”*



**GOD / MENS LEWE**

**Joh. 3:16**

 **SONDE**

Godsdiens

Werke

Kerk

**MENS DOOD**

*10. “Wat Jesus gedoen het, word opgesom in Johannes 3:16. Ken jy Johannes 3:16?*

***“Want so lief het God die wêreld gehad, dat Hy sy eniggebore Seun gegee het, sodat***

***elkeen wat in Hom glo, nie verlore mag gaan nie, maar die ewige lewe kan hê.”***

*Kom ons sê dit nou weer, maar hierdie keer vervang ons “wêreld” met my naam en jou naam.*



**GOD / MENS LEWE**

***JESUS***

**Joh. 3:16**

 **SONDE**

Kerk

Werke

Godsdiens

**MENS DOOD**

*11. “Jesus se sterwe aan die kruis het sonde weggeneem en die pad vir ons oopgemaak terug na God toe. Daar is nou ‘n vurk in die pad. Ons kan kies om aan te gaan op die pad wat na die* ***dood*** *die lei of ons kan kies om glo in Christus en wat Hy vir ons gedoen het. Dit is die enigste manier om ons verhouding met God te herstel en terug te keer na die pad van die* ***lewe****. Dit is ‘n besluit wat jy nou kan neem.”*



**GOD / MENS LEWE**

***JESUS***

**Joh. 3:16**

 **SONDE**

Werke

Godsdiens

Kerk

**MENS DOOD**

*12. “Jy hoef nie voort te gaan om te leef soos jy leef nie. Jy hoef nie voort te gaan op hierdie pad van die dood nie. Jy kan vandag ‘n besluit maak om jou geloof in Jesus Christus te plaas en deur Hom met God versoen te word en terug te keer na die pad van die lewe.* ***Wil jy vandag daardie besluit maak?”***

****

*“Here Jesus, ek het U nodig. Ek dank U dat U vir my sonde aan die kruis gesterf het. Ek maak my lewe oop vir U en aanvaar U nou as my eie Redder en Heer. Dankie dat U my sonde vergewe en vir my die ewige lewe gee. Ek bid dit in Jesus se naam. Amen.”*

# HOOFSTUK 2

## Die Sakramente

1. **Wat is ‘n sakrament?** Meer as ‘n simbool. Dit is ‘n heilige (sacred) simbool wat ‘n genadewerk kan bekragtig. Dit is ‘n handeling waardeur ‘n fisese element iets van God se genade in jou lewe kan indra of bevestig.
2. **Verskil tussen Roomse, Gereformeerde, Baptistiese en Pinkster tradisies**.
3. **Hoekom het ons net twee sakramente?**

4. **Wat is die verband tussen die sakrament van die doop en die sakrament van die nagmaal?**

**Die Doop**

1. **baptizw [baptidzo]**
2. **Jesus se groot opdrag** (Matteus 28:19)
3. **Aan wie is die doop bedien en hoe?** (Handelinge 8)
4. **Hoekom drievoudige onderdompeling?** (Johannes se Doop en die Christelike Doop)
5. **Die doop en die geskiedenis**

Didaché 7:1-4 (circa 96 AD) didach

*1 “Now concerning baptism, baptize thus: Having first taught all these things, baptize ye into the name of the Father, and of the Son, and of the Holy Spirit, in living water.*

*2 And if thou hast not living water, baptize into other water; and if thou canst not in cold, then in warm (water).*

*3 But if thou hast neither, pour [water] thrice upon the head in the name of the Father, and of the Son, and of the Holy Spirit.*

*4 But before Baptism let the baptizer and the baptized fast, and any others who can; but thou shalt command the baptized to fast for one or two days before.”*

1. **Betekenisse van die Doop:**

a. Vereenselwiging met Christus (Romeine 6)

b. Die verlede is verby (Eksodus en 1 Korinthiërs 10)

c. Openbare belydenis

d. Verwelkoming in die Liggaam van Christus (1 Korinthiërs 12:13)

1. **Hoe bedien ons die doop prakties en wat moet jy saambring?**

**Die Nagmaal**

1. **Die instelling van die Nagmaal deur Jesus**
2. **Formuleringe van die vroegste kerk**
3. **Die Nagmaal is die Kerk se geheue**
4. **Deur die Nagmaal bevestig ons ons eenheid as die liggaam van Christus**
5. **Die Nagmaal se simbole** (brood en wyn - Vroegste Christene is beskuldig van kannibalisme)
6. **Wie mag die Nagmaal gebruik?**
	1. Kinders?
	2. Mense van ander kerke?
	3. Wat maak ons met ongelowiges tydens die Nagmaal?
7. **Hoe moet ek die Nagmaal gebruik?**

# HOOFSTUK 3

## Die Doping in die Heilige Gees

1. **Die belofte van die Vader** (Joël 2:28)
	1. Van konings, priesters en profete tot almal, slawe ingesluit
	2. Versoening word verseël
	3. Kenmerke van die beloofde uitstorting (charismata)
2. **Die Belofte word Herhaal en Vervul** (Handelinge 1:8 en 2:4)
3. **Wat beteken die term, “doop in die Gees”** (Doper, kandidaat, element)
4. **Betekenisse van die Doping in die Gees:**
	1. Ontmoeting met God
	2. Christus is op die Troon
	3. Toerusting (Handelinge 1:8; Efesiërs 4)
	4. Verseëling
5. **Tale as ‘n gevolg (consequence) van die Doping in die Gees**
6. **Hoe word ek gedoop in die Gees?**
	1. Vra
	2. Glo
	3. Gee oor

# HOOFSTUK 4

## Rentmeesterskap

1. **Uioς en douloς** (Seun en Slaaf)
2. **Jesus, die Seun was ook die Lydende Dienskneg van die Here** (Mattheus 12:15-21)
3. **Oikoς, oikonomoς en oikodomew (Huis, Bestuurder, Opbouing)**
4. **Gelykenisse** (Mattheus 24:45-51 / Lukas 16:1-13)
5. **Tiendes vs Rentmeesterskap**
6. **Talente, Skatte, Tyd**
7. **Dink anders oor wat jy het**
8. **Hoe gee ons in die Nuwe Testament?**
	1. In gehoorsaamheid (Rentmeester)
	2. Met blydskap (2 Korinthiërs 9:7)
	3. As ‘n offer (Filippense 4:18)
	4. Met geloof (Filippense 4:19)

# HOOFSTUK 5

## Geloofsbelydenis

Die gemeente onderskryf die Geloofsbelydenis soos verklaar deur die Apostoliese Geloof Sending van Suid-Afrika ingevolge afdeling A.3 (Aanhef) tot die konstitusie van die kerk, wat soos volg lees:

* 1. **ONS GLO** in die ewige, drie-enige God, almagtige skepper, onderhouer en regeerder van die ganse skepping.
	2. **ONS GLO** in God die Vader, die outeur van die skepping en verlossing.
	3. **ONS GLO** in Jesus Christus die enigste Seun van God die Vader, ware God wat ter wille van die mensdom en sy verlossing, van die hemel neergedaal en vlees geword het; wat verwek is deur die Heilige Gees en gebore is uit die maagd Maria; wat op die aarde geleef het en gekruisig is, gesterwe het en begrawe is, wat uit die dood opgestaan en opgevaar het na die hemel waar Hy aan die regterhand van die Vader sit.
	4. **ONS GLO** in die Heilige Gees, wat van die Vader en die Seun uitgaan, wat die wêreld oortuig van sonde, geregtigheid en oordeel en in die hele waarheid lei.
	5. **ONS GLO** dat die Bybel die woord van God is, geskryf deur mense onder die inspirasie van die Heilige Gees. Ons glo dat dit gesaghebbend die wil van God verkondig en ons alles leer wat vir saligheid nodig is.
	6. **ONS GLO** dat alle mense na die beeld van God geskape is; as gevolg van hulle sondige opstand is hierdie beeld geskend, dat alle mense voor God gesondig het en dit die wil van God is dat alle mense saligheid sal ontvang deur geloof in Jesus Christus.
	7. **ONS GLO** in die doping in die Heilige Gees, met die aanvanklike teken van spreke in tale soos dit aan alle gelowiges belowe is. Ons glo in die werking van die gawes en vrug van die Gees in die lewe van ‘n Christen. Ons glo dat ‘n Christen ‘n dissipel van Jesus Christus behoort te wees en wat ‘n toegewyde en heilige lewe lei.
	8. **ONS GLO** dat Jesus Christus die Hoof van die Kerk is wat deur die Heilige Gees saamgevoeg is en wat bestaan uit alle wedergebore gelowiges. Die Kerk is verantwoordelik vir die verkondiging en demonstrasie van die evangelie en God se wil vir alle mense. As charismatiese gemeenskap verkeer hulle onderling en stig mekaar.
	9. **ONS GLO** dat die doop van die gelowige deur onderdompeling en die Nagmaal instellings van Jesus Christus is en deur die Kerk onderhou moet word.
	10. **ONS GLO** dat op die God-bestemde tyd Jesus Christus sy Kerk sal kom wegneem.
	11. **ONS GLO** in die oordeelsdag wanneer Jesus Christus die lewende en die dode sal oordeel. Ons glo in die opstanding van die liggaam en ‘n ewige lewe vir die regverdige en ewige straf vir die goddelose. Ons glo in ‘n nuwe hemel en ‘n nuwe aarde waar God in heerlikheid sal regeer.

# HOOFSTUK 6

## Bybelstudie en Gebed

**LEES DIE BYBEL**

**2 Timoteus 3:16** (2020): *“Elke Skrifdeel is deur God geïnspireer en is nuttig vir onderrig, weerlegging, teregwysing, en opvoeding om God se wil te gehoorsaam, sodat die mens wat aan God behoort, bekwaam kan wees, ten volle toegerus vir elke goeie taak.”*

Jy kan die Bybel lees vir groei, leiding en inspirasie.

**Wanneer jy die Bybel lees:**

* Lees ***sistematies****, bv.*
	+ Elke dag
	+ Lees ten minste een hoofstuk uit die Ou en Nuwe Testament
	+ Begin by hoofstuk 1 en eindig by die laaste hoofstuk
	+ Na elke hoofstuk kan jy die volgende drie vrae vra:
		- Waaroor gaan hierdie hoofstuk? Wat is alles in die hoofstuk?
		- Wat staan vir my uit en wat beteken dit?
		- Wat sê hierdie gedeelte vir my persoonlik? *(Bevat dit inspirasie wat ek in my hart wil bêre? Spreek dit my lewe aan – moet ek iets verander? Gee dit vir my leiding wat ek kan volg in ‘n besluit wat ek moet neem? Leer dit my iets oor God, myself of die lewe wat ek nie geweet het nie?)*
* Kry ‘n goeie Bybel (2020 Afrikaanse vertaling word sterk aanbeveel)
* Gebruik ‘n hulpmiddel soos “Unlocking the Bible” geskryf deur David Pawson en te koop by Cum Boekwinkel.
* Gebruik ‘n notaboek en pen om gedagte sneer te skryf.

**GEBED**

**Wanneer jy bid:**

* Kry ‘n stil plek waar jy nie onderbreek word nie
* Beplan ‘n spesifieke tyd van die dag vir gebed (nie wanneer jy moeg of haastig is nie)
* Maak jou gedagtes stil en begin op God fokus (sagte musiek kan help)
* Sit jou hart in elke woord wat jy bid
* Gebed kan die volgende elemente bevat:
	+ Dankie sê (Dink aan alles en almal waarvoor jy dankbaar is)
	+ Aanbidding (Hier kom jy naby aan God en word bewus van Sy almag, heiligheid, teenwoordigheid, gans andersheid, liefde, genade, geregtigheid, waarheid, ens.)
	+ Oorgawe aan Sy Koninklike wil
	+ Sondebelydenis en vergifnis
	+ Genade om hulle te vergewe wat jou kwaad aangedoen het
	+ Versoeking – dat God nie sal toelaat dat jy bo jou krag versoek word nie
	+ Verlossing – dat die Here jou sal verlos van die Bose
	+ Voorbidding vir verskillende mense, jou gemeente, land en wêreld
	+ Versoeke – jou persoonlike versoeke
* Luister (Het jy enige gewaarwording? Is daar enige gedagtes wat spontaan by jou opkom?)

# HOOFSTUK 7

## Die Gemeente

**A. GEMEENTEBELEID**

**1. NAAM**

Die naam van die gemeente is:

**DIE APOSTOLIESE GELOOF SENDING VAN SUID-AFRIKA CHRISTENSENTRUM AGS ELSPARK GEMEENTE**

1. **ONTSTAAN**

Die gemeente glo en verklaar nederig dat:

* 1. dit sy ontstaan, voortbestaan en bestemming van God het;
	2. dit ‘n openbaring van die Kerk van Jesus Christus is, onder Sy Heerskappy as Hoof, ooreenkomstig die uitsprake van die Heilige Skrif, die werking van die Heilige Gees en die bedieninge deur Hom ingestel.
1. **GELOOFSBELYDENIS**

Die gemeente onderskryf die Geloofsbelydenis soos verklaar deur die Apostoliese Geloof Sending van Suid-Afrika ingevolge afdeling A.3. (Sien **HOOFSTUK 5**).

1. **VISIE**

‘n Tuiste vir almal. Ons gee om vir mense en ons wil mense tot lewensvervulling in Christus lei.

1. **SENDING**
	1. Die gemeente onderskryf die Sending van die Apostoliese Geloof Sending van Suid-Afrika ingevolge afdeling A.4 (Aanhef) tot die konstitusie van die kerk, wat soos volg lees:

DIE SENDING VAN DIE KERK IS:

* + 1. om God te verheerlik;
		2. om die koninkryk van God te verkondig deur die bediening van die evangelie van Jesus Christus deur die krag van die Heilige Gees;
		3. om die behoeftes van die mens in totaliteit aan te spreek;
		4. om gelowiges te ontwikkel, toe te rus en geleentheid te gee vir bediening;
		5. om die invloed van die kerk buite sy grense en die buiteland uit te brei;
		6. om die gemeenskap van die gelowiges en netwerk van bedieninge te promoveer.
	1. Daarom is die sending van die gemeente:

Deur die ontwikkeling en vestiging van geïnspireerde leierskap en bestuur binne ‘n dinamiese struktuur en aksies om –

* + 1. ‘n Christosentriese evangeliese karakter en rentmeesterskap in die gemeente te ontwikkel en te versterk;
		2. te sorg vir die geestelike en tydelike behoeftes van die lidmate van die gemeente;
		3. die lidmate, onafhanklik en kollektief, te bemagtig om hul talente en roeping in diens van die kerk van Jesus Christus en in die gemeenskap te gebruik, sodat mense hul aan Jesus Christus sal verbind en hulle volle lewenspotensiaal bereik.
1. **KERNWAARDES OF BEGINSELS**
	1. Liefde
	2. Respek
	3. Leierskap
	4. Deursigtigheid
	5. Integriteit
	6. Verantwoordelikheid
2. **REGSSTATUS**

Die gemeente is ‘n regspersoon met ewigdurende regsopvolging, geregistreer as ‘n goedgekeurde plaaslike gemeente van die Apostoliese Geloof Sending van Suid-Afrika deur die Nasionale Leierskapsforum ingevolge artikel 2.1 van die konstitusie van die kerk, en die Bestuursraad soos saamgestel in terme van hierdie beleid is sy agent. Gevolglik –

* 1. is die gemeente ‘n onafhanklike regspersoon onderskei van die kerk en/of sy lidmate, en/of die lidmate van die gemeente en sal, onderhewig aan die regulasies, as onafhanklike regspersoon:
		1. geregtig wees om vaste eiendom, bates en fondse te besit onderskei van die kerk en sy lidmate of die lidmate van die gemeente;
		2. geregtig wees om regte, verpligtinge, voorregte, magte en verantwoordelikhede op te neem, onderskei van die kerk en sy lidmate of die lidmate van die gemeente;
		3. geregtig wees om regsaksies in sy eie naam in te stel en/of te verdedig;
		4. geregtig wees om regshandelinge van watter aard ookal in sy eie naam te verrig;
		5. geregtig wees om eiendom te verkry, te vervreem en/of te beswaar en op enige wyse daarmee te handel;
		6. geregtig wees om persone in diens te neem, welke indiensneming insluit die beroep van ‘n pastoor of enige ander bedienaar soos bedoel in die konstitusie van die kerk.
	2. Die Bestuursraad het die bevoegdheid om enige regshandeling te verrig wat nodig mag wees om die roeping van die kerk te vervul in besonder, en om die besigheid en sake te bedryf, en om die magte te beoefen, en om die bedrywighede te beheer van die gemeente namens die gemeente.
	3. Die Bestuursraad sal inkomste, uitgawes, bates en laste van die plaaslike gemeente ontvang, administreer en daarvoor rekenskap gee, ingevolge die bepalings van die Nasionale Finansiële Beleid wat deel vorm van die regulasies tot die konstitusie van die kerk.
	4. Die konstitusie en regulasies van die kerk sal die konstitusie en regulasies van die gemeente wees.
1. **LIDMAATSKAP**
	1. **Opneem prosedures**

Die volgende prosedures sal gevolg word by die opneem van ‘n lid van die gemeente:

* + 1. die voltooi van die voorgeskrewe lidmaatskap aansoekvorm en bywoon van nuwe lidmaatskap klas.
		2. die goedkeuring van die aansoek deur die Bestuursraad van die gemeente.
	1. **Lidmaatskapvoorwaardes**

Die lidmate van die gemeente sal persone wees:

* + 1. wat weergebore is en die doop van die gelowige ontvang het;
		2. wat erken is as lidmate van die gemeente by die inwerkstelling van hierdie beleid;
		3. wat die “Geloofsbelydenis” soos hierin vervat, onderskryf en aanvaar;
		4. wat die uitsprake aanvaar t.o.v. leerstelling, etiek en liturgie soos goedgekeur deur die Nasionale Leiersskapforum van die kerk.
	1. **Verpligtinge/Pligte**

Daar word van die lidmate van die gemeente verwag om:

* + 1. hul te onderwerp aan die leierskap van die Presiderende pastoor en/of Gemeenteleier;
		2. hul te onderwerp aan die bestuursvoorskrifte soos bepaal deur die Bestuursraad van die gemeente;
		3. aktief betrokke te wees in die gemeenskaplike aktiwiteite van die gemeente soos bepaal deur die Leierskap van die gemeente;
		4. finansieël die werk van die Here in die gemeente te ondersteun, nl. tiende en offerandes;
		5. dienste getrou bywoon;
		6. aktief die werk van die Here te ondersteun deur Gebed;
		7. ‘n persoonlike getuie van die Here Jesus Christus te wees.
	1. **Dissiplinêre en Griewe prosedures**

Die Dissiplinêre en Griewe prosedures van die gemeente sal ooreenkomstig die bepalings van bylae 11.1 tot die konstitusie van die kerk wees, met spesiale verwysing na klousules 11.59 tot 11.64 .

1. **BESTUURSRAAD**
	1. **Agent**

Soos bepaal ingevolge artikel 2.5 van die konstitusie van die kerk sal die Bestuursraad die agent van die gemeente wees.

* 1. **Kwalifikasies**

Persone aangestel of verkies as lede van die Bestuursraad van die gemeente sal:

* + 1. geregistreerde lidmate van die gemeente ingevolge klousule 8 wees;
		2. Geen persoon kan voorgestel word wat nie ten minste 2 jaar aktief betrokke is by die aksies en dienste van die gemeente nie
		3. Indien ‘n lid van die Bestuursraad bedank het en dit is aanvaar, kan die persoon nie weer binne ‘n jaar oorweeg word vir ‘n aanstelling tot die raad nie.
		4. gedoop wees in die Heilige Gees met die getuienis daartoe;
		5. kwalifiseer in terme van die basiese skriftuurlike beginsels soos beskryf in 1 Timoteus 3:1-7 en Titus 1:5-9;
		6. beskik oor leierskap- en bestuursvaardighede en bereid wees om hul te onderwerp aan voortgesette ontwikkeling van hierdie vaardighede;
		7. aktief betrokke wees in die aktiwiteite van die gemeente;
		8. gereeld sy/haar tiendes aan die gemeente betaal;
	1. **Samestelling**

Die Bestuursraad van die gemeente sal soos volg saamgestel wees:

* + 1. Die presiderende pastoor of gemeenteleier soos aangestel, en sal die leier en visioendraer van die gemeente wees, en
		2. Geen maksimum, maar ‘n minimum van 5 lede (uitgesluit die Pastoor) wat kwalifiseer in terme van klousule 9.2;
		3. Die Bestuursraad soos saamgestel in terme van klousules 9.3.1 en 9.3.2 sal uit eie geledere persone aanstel tot administratiewe funksies of ander persone ko-opteer vir hierdie doel vanuit die lidmaatskapsgeledere van die gemeente.
		4. 'n Visie-voorsitter, Sekretaris en Tesourier sal uit eie geledere aangestel word
		5. Indien bevoeg kan die kantoor admin dame die tesourier van die gemeente wees. Indien nodig, sal n bevoegde tesourier aangewys word.
	1. **Aanstellings prosedures**

Die Bestuursraad sal soos volg aangestel word:

* + 1. die Presiderende pastoor sal die name van die bestaande Bestuursraad, soos by datum van die aanvaarding van hierdie beleid, aan die gemeentevergadering soos gereël voorlê vir bekragtiging as agent van die gemeente;
		2. ‘n twee-derde meerderheidstem van die lidmate teenwoordig by die gemeentevergadering sal die aanstelling van die Bestuursraad soos voorgelê in terme van klousule 9.4.1 bekragtig.
	1. **Dienstermyn**
		1. Die lede van die Bestuursraad sal ‘n ampstermyn van drie jaar hê wat by die gemeentevergadering tydens die verkiesingsjaar verval.
		2. Die lede van die Bestuursraad sal, tensy elders voorsien, amp behou tot die gemeentevergadering tydens die verkiesingsjaar (elke derde jaar van 1999 af), tensy hy/sy bedank, ontslaan word of uit diens tree.
	2. **Vakatures**
		1. Enige vakature wat mag ontstaan in die Bestuursraad soos aangestel is in terme van hierdie beleid sal gevul word deur die oorblywende lede tydens die volgende Bestuursraad vergadering.
		2. Indien ‘n vakature ontstaan, sal die presiderende pastoor ‘n persoon/e identifiseer, voorlê aan Bestuursraad/ vir aanstelling.
		3. Daar sal n behoorlike ondersoek gedoen word indien ‘n persoon aanbeveel word.
			1. Sosiale media ondersoek;
			2. Navraag by die streek of die persoon bekend is by hulle en of daar enige inligting van die persoon aan hulle bekend is uit vorige gemeentes;
			3. Afkondiging van die voorneme dat die persoon oorweeg word vir aanstelling en dat die gemeente geleentheid gegun word om beswaar aan te teken met redes vir die beswaar.
	3. **Portefeuljes**

Die Bestuursraad sal:

* + 1. ingevolge die bepalings van klousule 8 lidmate opneem, toerus en versorg, dissiplineer of hul lidmaatskap beëindig;
		2. verantwoordelik wees vir die tydelike en geestelike belange van die gemeente;
		3. ingevolge die regulasies van die Apostoliese Geloof Sending van Suid-Afrika enige pastoor beroep van die lys van geordende pastore van die kerk;
		4. die beroep van ‘n Mede leraar sal geskied deur die Bestuursraad;
		5. die beroep van ‘n presiderende pastoor sal geskied deur die Bestuursraad.
		6. verantwoordelik wees vir die bestuur van die sake van die gemeente in terme van klousule 7 en die Nasionale Finansiële beleid (Bylae 10 tot die konstitusie van die kerk) van die Apostoliese Geloof Sending van Suid-Afrika;
		7. die reg voorbehou om enige wettige instansie binne die gemeente op te rig of te vestig, wat die geestelike of tydelik in die belang van die gemeente geag mag word, bv. Jeug en kinderbediening, vrouebediening/forum, ouderling/diaken raad, bedieningsraad ens.
		8. ‘n portefeulje word aan elke Bestuursraadlid gegee om terugvoer te gee oor die vordering en behoefte in die portefeulje
	1. **Vergaderingsprosedures**

Alle vergaderings van die Bestuursraad sal gehou word in terme van die bepalings van Bylae 1 (Reglement van Orde) tot die konstitusie van die kerk.

* + 1. Die Gemeentevergadering (ABV) wys driejaarliks uit sy lede ’n Bestuursraad aan. Dit bestaan uit die Ampsdraers en ander lede van die Gemeente en hanteer die bestuur en finansies van die Gemeente.
		2. ‘n Minimum kworum vir die Bestuursraad is een meer as die helfte van die lede.
		3. Die Bestuursraad het gedelegeerde gesag (verwys na Finansiële- en Batebestuur; Delegasies) wat deur die Gemeentevergadering (ABV) oorsien word en van tyd tot tyd deur die Gemeentevergadering (ABV) aangepas word.
		4. Die Bestuursraad kom normaalweg elke tweede maand bymekaar, maar spesiale vergaderings is ook moontlik soos nodig.
		5. Besluitneming vind op ’n konsensusbasis plaas. Indien konsensus nie bereik kan word nie, sal daar gestem word en die meerderheidstem (wat nooit minder as 3 (drie) lede mag wees nie) sal geld.
		6. Bywoning en alle besluite van Bestuursraadvergaderings word genotuleer en die notules word versprei en bekragtig tydens die volgende Gemeenteraadvergadering. Die notules vorm deel van die formele rekord van die Gemeenteraad en word ook jaarliks saam met die finansiële boeke geoudit.
		7. Tussen vergaderings mag die Bestuursraad sake vinnig afhandel word deur ‘n rondomtalie proses (WhatsApp) te volg waar die volgende sal geld:

a. ten minste 4 (vier) uit die 6 (ses) lede moet deelneem en saamstem;

b. die saak moet duidelik genoeg gestel wees dat individuele besluite geneem kan word sonder bespreking; en

c. rondomtaliebesluite sal op die volgende Bestuursraadvergadering bekragtig en genotuleer word.

1. **ALGEMENE BESIGHEIDSVERGADERING (ABV)**

10.1 Elke derde jaar met ingang 1999 sal ‘n Algemene Besigheidsvergadering gehou word op ‘n plek en tyd soos bepaal deur die Bestuursraad van die gemeente;

10.2 Die Algemene Besigheidsvergadering sal bestaan uit alle geregistreerde lidmate van die gemeente, wat een en twintig (21) dae vooraf kennis gegee is van die vergadering;

* 1. ‘n Kworum by die Algemene Besigheidsvergadering van die gemeente sal die lede verteenwoordig wees by so ‘n vergadering.
	2. Die Algemene Besigheidsvergadeing van die gemeente sal verslag ontvang van die geestelike en tydelike welstand van die gemeente.
	3. Die Algemene Besigheidsvergadering van die gemeente sal ‘n Bestuursraad ingevolge artikel 9.4 aanstel vir die volgende dienstermyn.

**11 ALGEMENE BEPALINGS**

* 1. **Beleid**

Om hierdie beleid op enige manier te wysig moet geskrewe kennisgewing voorgelê word aan die Sekretaris van die Bestuursraad ten minste sestig (60) dae voor die volgende Algemene Besigheidsvergadering. In sodanige kennisgewing moet volledige besonderhede van die voorgestelde wysiging/s, insluitende ‘n motivering daarvoor, verstrek word. Hierna sal kennisgewing ten minste een en twintig (21) dae voor die Algemene Besigheidsvergadering gesirkuleer word en ‘n twee derde meerderheid stem van die teenwoordige lede by die Algemene Besigheidsvergadering sal besluit of die beleid so gewysig sal word en al dan nie.

* 1. **Vrywaring teen ongemagtigde optrede**

Onder geen omstandighede sal die gemeente of enige ander regspersoon soos bepaal in hierdie beleid verantwoordelikheid aanvaar vir die aankope of enige ander finansiële- of regsaanspreeklikheid deur enige persoon of liggaam aangegaan, wat nie behoorlik daartoe gemagtig is deur die betrokke liggaam of regspersoon ingevolge die bepalings van hierdie beleid nie.

* 1. **Vrywaring van lede**

Elke lid van enige statutêre liggaam of regspersoon, soos beskryf in hierdie beleid, sal deur die gemeente gevrywaar wees van verliese, uitgawes of skulde deur hom/haar aangegaan in die uitvoering van sy/haar pligte, met dien verstande dat sodanige verliese, uitgawes of skulde aangegaan, nie as gevolg van sy/haar eie oneerlikheid, opsetlikheid of versuim veroorsaak is nie.

* 1. **Vrywaring teen optrede van ander**

Geen lid van enige statutêre liggaam of regspersoon, soos beskryf in hierdie beleid, sal aanspreeklik wees vir die optrede, versuim of onbetaalde skulde van enige ander lid van die betrokke statutêre liggaam of regspersoon, of vir enige verlies wat die gemeente op enige wyse mag ly nie, tensy sodanige optrede, versuim, onbetaalde skulde of verlies veroorsaak is as gevolg van sy/haar eie oneerlikheid, opsetlikheid of versuim.

**B. PASTORALE VERSORGING**

Onder Pastorale Versorging word die volgende verstaan:

**Algemene Geestelike Versorging van Gemeentelede**

Word deur middel van die volgende gedoen:

* 1. Dienste
	2. Bidure
	3. Berading (meer hieroor onder “Berading”)
	4. Ontwikkeling van kleingroepe
	5. Huisbesoeke
	6. Hospitaalbesoeke
	7. Krisishantering
	8. Verjaarsdagoproepe
	9. Gebedsondersteuning

***Geen roetine-huisbesoeke word gedoen nie***.

‘n Huisbesoek vind ***op aanvraag*** en per ***voorafbevestigde afspraak*** plaas. So ‘n afspraak kan deur ‘n lidmaat of die pastoor aangevra word.

Wanneer ‘n verantwoordelike, betroubare gemeentelid jou besoek, is dit Christensentrum AGS Elspark wat jou pastoraal versorg.

**Hospitaalbesoeke word deur die volgende omstandighede bemoeilik:**

* Staatshospitale laat nie Pastore buite besoektye (gewoonlik 15:00 die middag) toe nie;
* Hospitale is nie altyd binne ‘n vyftien kilometer radius nie en is baie tydrowend wanneer reistyd in ag geneem word. In sulke gevalle sal slegs kritieke pasiënte besoek word.
* In beide die gevalle sal die Pastoor telefonies met die pasiënt en/of familie in verbinding probeer tree.

***Dit is die lidmaat se verantwoordelikheid om die Pastoor / Gemeente te laat weet wanneer hy/sy in ‘n hospitaal opgeneem word.***

**C. TROUES, BEGRAFNISSE EN KINDERTOEWYDINGS**

**Troues**

Die Pastoor is ‘n huweliksbevestiger en kan paartjies in die huwelik verbind.

Neem kennis dat ons onderhewig is aan die land se wette en regulasies soos dit die huwelik raak. Wanneer jy die Pastoor dus nader vir ‘n troue, onderneem jy om vorms noukeurig en korrek in te vul en alle vereiste dokumentasie in te dien voor die dag van die troue.

Lidmate kry aansienlike afslag rakende die administratiewe- en reiskostes van die huweliksbevestiger.

As al die dokumentasie in orde is, sal jy op die dag van die troue ‘n huweliksertifikaat kry. Dit is ‘n wettige dokument. Die huwelik word daarna by die Departement van Binnelandse Sake geregistreer. Omdat ons oorgelewer is aan hulle interne prosesse, kan dit twee tot drie maande neem voordat die huwelik geregistreer is.

Wanneer jy die Pastoor nader vir ‘n troue, word twee vorms aan jou gegee:

1. ‘n Vorm wat deeglik ingevul moet word

2. ‘n Vorm wat al die vereiste dokumentasie en kostes uiteensit.

Die huwelikspaartjie sal die Pastoor ten minste een keer voor die troue ontmoet om reëlings te finaliseer.

**Begrafnisse**

Aktiewe lidmate se Begrafnisse is gratis behalwe vir ‘n skoonmaak- en multi-media fooi omdat ons van privaat mense gebruik maak om dit te doen. Die kostes is egter baie laag.

Begrafnisse kan op die volgende maniere plaasvind:

1. ‘n Roudiens (Geen kis).
2. ‘n Verassingsdiens (kis is in die kerk, maar daar is nie ‘n optog na ‘n begrafplaas toe nie).
3. ‘n Begrafnisdiens in die kerk waarna die afgestorwene begrawe word.
4. ‘n Diens by die graf.

Vir al vier opsies hierbo kan verversings in die kerk bedien word. Die kerk verskaf gewoonlik die tafels, stoele, tafeldoeke, breekware en eetgerei. Eet-en drinkgoed word deur die familie gereël.

Begrafnisdienste vir lidmate se onmiddellike familie wat nie in ons gemeente is nie, word teen ‘n verminderde tarief aangebied.

Begrafnisdienste vir nie-lidmate word selektief gedoen en teen die volle tarrief.

Die proses verloop min of meer soos volg:

1. Pastoor word gekontak om datum en tyd te bevestig;
2. Pastoor ontmoet onmiddellike familie voor die begrafnis om al die reëlings te tref.

**Kindertoewydings**

Die AGS “doop” nie kinders toe nie. Jesus het egter die kindertjies geseën wat na Hom toe gebring is. In ooreenstemming hiermee, wy ons kinders aan die Here toe en bid ons dat Hy hulle sal seën. Dit word tydens ‘n diens gedoen.

Ouers wat ‘n kind/kinders wil laat toewy, kan die Pastoor of administratiewe persoon wat dit hanteer, kontak. Die volgende prosedure word gevolg:

1. Vorm word aan ouer/s gegee;

2. Die vorm vereis dat die ouer/s drie datums sal aandui wat vir hulle geleë is;

3. Die ingevulde vorm saam met ‘n foto van die kind word aan die Pastoor terugbesorg;

4. Die Pastoor kies een van die drie datums en laat die ouers weet.

Hierdie diens is gratis.

Kindertoewydings kan ook by ‘n huis of ander plekke gereël word en hoef nie op ‘n Sondag te gebeur nie. In so ‘n geval, is reiskostes ter sprake.

**D. BERADING**

**Die volgende tipes berading word aangebied:**

1. **Krisishantering**: ‘n Krisis word gedefinieër as enige skielike gebeure of verlies wat jou van balans versteur en die moontlikheid het om langtermyn skade te doen, maar waarvan die ergste gewoonlik nie ‘n langer as ses maande duur nie. As dit langer as ses maande duur, is dit nie meer ‘n krisis nie, maar ‘n ***chroniese toestand****.* Voorbeelde hiervan is ‘n skielike sterfte, werkverlies, motorongeluk, ens. Berading fokus op intervensie, prioretisering, kontekstualisering, katarsis en beskikbaarstelling van tydelike bronne om onmiddellike nood te verlig.
2. **Rousmart**: In Rousmart berading kyk ons na tipiese gevoelsreaksies, gevoelsverdediging, gesonde en ongesonde rouprosesse. Hierdie vorm van berading behels assessering, individuele- en groepsgesprekke asook opvolg waar nodig.
3. **Behandeling van Neurose**: Neurose word gedefinieër as geboorte, kinderjare en ander trauma wat in jou latere lewe op ontelbare ongesonde maniere verplaas word in destruktiewe gedrags- en gevoelspatrone. Hierdie is ‘n baie gespesialiseerde veld en die basiese beginsels van “primal-” gekoppel met gebedsterapie word gevolg. Omdat dit ‘n intensiewe vorm van berading is, word dit gewoonlik oor ‘n lang periode aangebied.
4. **Verslawing en Psigotiese Afwykings**: As die assesseringsfase van enige pastorale berading aandui dat die persoon ‘n ernstige probleem met verslawing het of psigoties is, word hy/sy verwys vir gespesialiseerde hulp. Dieselfde geld vir krisisse, rousmart en/of neurose waar pastorale berading oneffektief blyk te wees of nie genoegsaam is nie.

**Reëls vir Berading**

1. Berading word per afspraak gereël;
2. Omdat die Pastoor jou respekteer sal hy sy bes doen om elke afspraak na te kom en stiptelik te begin;
3. Respekteer die Pastoor se tyd en daag stiptelik op vir jou sessie;
4. ‘n Sessie is gewoonlik 40 minute lank;
5. Berading is gratis vir lidmate.

**E. Bestuursraad**

Christensentrum se Bestuursraad funksioneer ingevolge Artikel 9 van ons Gemeentebeleid.

Wie is op die gemeente se Bestuursraad?

**Past Johan Klopper**

Voorsitter

**Martin Claassens**

Vise-Voorsitter

**Johan Fourie**

**Cobus van der Merwe**

Lid

Sekretaris

****

**Debbie Nortjé**

**Amanda Fourie**

Lid

Tessourier

**E. Bedieninge**

Christensentrum het op die oomblik die volgende bedieninge:

1. **Kidzone Kinderbediening**

Leier: Debbie Nortjé – 083 355 5946

Kinderkerk (Sondagskool) vind op Sondae tussen 09:00 en 10:00 gelyklopend met die erediens plaas. Ons Kinderkerk bedien hoofsaaklik kinders wat in pre-primêr en primêr is. Vanaf dertienjarige ouderdom skakel hulle by Kruisfiks Tieners in.



1. **Kruisfiks Tieners**

Leier: Marlize van der Merwe – 082 850 5334

Kruisfiks word streng tot tieners (13-19 jariges) beperk.

Kruisfiks kom op Vrydagaande 18:30 by die kerk bymekaar.



1. **Doxa Musiekgroep**

Leier: Morné Hurter – 060 775 4472

Orkesoefeninge vind gewoonlik op ‘n Donderdagaand om 18:30 by die Kerk plaas.

1. **Lewenslyn Welsyn**

Leier: Jasmin Klopper – 079 137 1968

Ons Welsyn assesseer nood en voorsien kospakkies aan behoeftige gesinne en mense wat tydelik deur ‘n finansiële krisis gaan in die gemeente. Gedurende die Covid Pandemie het ons ook ‘n noodfonds gestig wat deur die gemeente se Bestuursraad geadministreer word.



1. **Sending**

Leier: Cobus van der Merwe – 082 719 9758

Ons is by ‘n plaaslike sendingprojek betrokke wat deur middel van voedsel en Evangelie verkondiging uitreik na hawelose mense. ‘n “Straatgemeente” is besig om te ontwikkel.

1. **Bidkamer**

Leier: Corrie Faurie – 076 740 9288

Hierdie bediening fokus op mense wat op ‘n uitnodiging tydens ‘n diens reageer en in die bidkamer bedien word. Dit vestig ‘n noodsaaklike skakel tussen bediening tydens ‘n diens en opvolgwerk daarna.

1. **Bejaarde Bediening**

Leier: Jasmin Klopper – 079 137 1968

Hierdie bediening is op die versorging van die gemeente se bejaardes gefokus. Telefoniese kontak, huisbesoeke, nagmaalbediening en spesiale funksies en uitstappies is hier van belang.

1. **Evangelisasie**

Leier: Trompie du Plessis – 082 492 3865

Hierdie bediening poog

1. om mense wat afvallig geword het op te spoor en weer in te skakel;
2. die evangelie op effektiewe en kreatiewe maniere aan soekendes te verkondig;
3. evangelisasieprojekte te reël.

Nuwe bediening kan die lig sien na gelang van die mense wat die Here na die gemeente toe stuur en wat Hy in hulle harte werk om te doen.

**F. Aktiwiteite**

**Sondae 09:00** Erediens en Kidzone

 **17:00** Biduur

**Woensdae** **10:00** Vrouebiduur (by die kerk)

**Donderdae 18:30** Doxa Musiekoefening

**Vrydae 18:30** Kruisfiks Tieners

**F. Griewe**

1. **Mattheus 18:15-17:** Lidmate wat gegrief is oor ander lidmate of teenoor lede van die Bestuursraad, word aangemoedig om heel eerste die pad van Mattheus 18:15-17 te loop.
2. **Mediasie:** As daar ‘n dispuut tussen lidmate is, kan die Pastoor genader word om tussen die twee partye te medieër.
3. **Wangedrag:**  As ‘n lidmaat oortuig is dat ‘n ander lidmaat skuldig is aan wangedrag, kan ‘n formele klag skriftelik by die Pastoor ingedien word.
	1. Die volgende word as **wangedrag** beskou:
		1. Enige daad wat skadelik vir die gemeente is;
		2. Enige optrede wat in stryd is met kerkwet, die leerstellings van die kerk of die aanvaarde praktyke van die kerk;
		3. Enige optrede wat ondermynend is en/of verdeeldheid in die gemeente bring;
		4. Weiering om ‘n wettige opdrag van die Bestuursraad of ander amptelike liggame van die gemeente uit te voer;
		5. Enige optrede waarby geweld, oneerlikheid, immoraliteit of verslawing betrokke is.
4. As griewe, verskille en klagtes nie opgelos kan word deur die **Mattheus 18:15-17** roete (insluitende mediasie) te volg nie,
	1. Sal die Pastoor en een afgevaardigde van die Bestuursraad (ondersoekbeamptes) die saak ondersoek en beoordeel in lig van moontlike wangedrag soos hierbo uiteengesit.
	2. As dit nie die saak oplos nie of as die beskuldigde hom/haar nie wil onderwerp aan die ondersoekbeamptes se beoordeling nie, sal die saak deur die hele Bestuursraad aangehoor word.
	3. By so ‘n vergadering mag ‘n ondersoekbeampte nie die voorsitter wees nie.
5. Nadat die saak deur die Ondersoekbeamptes en/of die Bestuursraad beoordeel is, kan hulle volgens eie diskressie enige van die volgende stappe neem:
	1. ‘n Waarskuwing en vermaning as die beskuldigde die oortreding erken en restitusie gedoen het
	2. Sensuur vir ‘n beperkte tyd sonder verlies van posisie of lidmaatskap
	3. Die persoon se Lidmaatskap teruggetrek
	4. Enige kombinasie van bogenoemde
	5. Enige ander besluit volgens die diskressie van die ondersoekbeamptes en/of Bestuursraad.
6. Wanneer ‘n persoon onder sensuur geplaas / lidmaatskap teruggetrek word, moet dit tydens ‘n diens in die gemeente afgekondig word sonder om die redes te noem.

# HOOFSTUK 8

## POPI Act

**WET OP BESKERMING VAN PERSOONLIKE INLIGTING (WET NO 4 VAN 2013) (POPI Act)**

Die bogenoemde wet het amptelik inwerking getree op 1 Julie 2020 en alle inst ansies, maatskappye oforganisasies wat gemoeid is met die versameling, verwerking en/of berging van persoonlike inligting van mense moet aan al die vereistes van die Wet voldoen. Die doel van die Wet is om die reg op privaatheid te reguleer.

Vir die kerk se operasionele doeleindes word persoonlike inligting, ***soos verskaf op u Lidmaatskap Aansoekvorm*** ***en ander metodes waarmee inligting binne die gemeente geoes*** ***word***, gebruik ten einde die kerk in staat te stel om haar evangelisasie-roepingswerk te beoefen en om haar verpligtinge en werksaamhede te verrig. Hierdie inligting sal ook van tyd tot tyd opgedateer word soos nodig.

Die kerk onderneem om hierdie inligting suiwer vir kerk- en wetlike doeleindes aan te wend en dat alle voorsorgmaatreëels getref sal word om hierdie inligting veilig te bewaar en te beskerm.

**Volgens die wet moet lidmate toestemming verleen dat hul inligting geprosesseer mag word. Dit beteken die versameling, verwerking en berging daarvan.**

**Ons verlang dus dat u die vorm op die volgende bladsy invul en onderteken en aan die kerkkantoor terug besorg.**

**CHRISTENSENTRUM AGS ELSPARK**

**Vorm ingevolge die “Protection Of Private Information” (POPI) wetgewing**

Ek………………………………………………………………………………………………………………………….

…………………………………………………………………………………………………………………………….. (**volle name en ID**)

gee toestemming dat my (en my gesin) se inligting in die gemeente se datastelsel opgeneem kan word. Ek gee toestemming dat hierdie inligting deur die gemeente verwerk, gebruik en opgedateer kan word ingevolge **Christensentrum AGS Elspark** se onderneming.

|  |  |  |
| --- | --- | --- |
| **Ek gee ook toestemming dat:** | Ja | Nee |
| My foto of beeldmateriaal waarin ek verskyn op sosiale media of interne kommunikasie media gebruik mag word en dat my naam of enige ander identifiserende inligting rondom my, ***my gesin uitgesluit***, daarby geplaas mag word. |  |  |
| My foto of beeldmateriaal waarin ek verskyn op sosiale media of interne kommunikasie media gebruik mag word en dat my naam of enige ander inligting rondom my **en my *gesin*** daarby geplaas mag word. |  |  |
| My foto of beeldmateriaal waarin ek verskyn op sosiale media of interne kommunikasie media gebruik mag word sonder dat my naam of enige ander inligting rondom my of my gesin daarby geplaas word. |  |  |
| Ek gee nie toestemming vir enige van die bogenoemde nie. |  |

Ek verklaar ek ook dat ek die volle omvang, betekenis en implikasies van die voorafgaande terme en bepalings begryp en myself vereenselwig en versoen met die volle aard, inhoud en gevolge daarvan.

Geteken te \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ op hierdie \_\_\_\_ dag van \_\_\_\_\_\_\_\_\_\_\_\_ 20\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 LIDMAAT